દાદર મર્ચન્ટ્સ અસોસિએશન છેલ્લાં ઘણાં વષોર્થી આ ફેરિયાઓને હટાવવા માટેનો પ્રયાસ કરી રહ્યું છે, પણ તેમની મહેનત પર સુધરાઈ પાણી ફેરવી દે છે. આ સંસ્થાના વેપારીઓનું કહેવું છે કે ‘અમે દુકાનો લઈને ધંધો કરી રહ્યા છીએ, પણ આ ફેરિયાઓ અહીં અડ્ડો જમાવીને ધંધો કરી રહ્યા છે. દાદર માર્કેટનો એરિયા ‘નો હૉકિંગ ઝોન’ તરીકે સુપ્રીમ કોર્ટ દ્વારા જાહેર કરવામાં આવ્યો છે એટલું જ નહીં, દાદર-સ્ટેશનની બાજુમાં એક પોલીસ-ચોકી પણ છે છતાં પોલીસ કોઈ કાર્યવાહી કરતી નથી. સુધરાઈ આ ફેરિયાઓ વિરુદ્ધ ફક્ત ડ્રામા દેખાડવા માટે અમુક વાર કાર્યવાહી કરે છે.’